కలకలం సృష్టిస్తున్న ఆరోపణలు
టాప్‌ -50 క్రీడాకారుల్లో 16మందికి పాత్ర?
మెల్బోర్న్‌: టెన్నిస్‌లోనూ ఫిక్సింగ్‌ ఆరోపణలు వస్తున్నాయి.కాగా ఈ సీజన్‌లో తొలి గ్రాండ్‌ స్లామ్‌ ఆస్ట్రేలియా ఓపెన్‌ జనవరి 18 నుంచి ప్రారంభం కానున్న సమయంలో ఫిక్సింగ్‌ ఆరోపణలు రావడం కలకలం సృష్టిస్తుంది.గత దశాబ్దకాలంగా ప్రపంచ టాప్‌ -50 టెన్నిస్‌ క్రీడాకారుల్లో 16 మందికి ఫిక్సింగ్‌లో పాత్రం ఉన్నట్లు ఆరోపణలు వస్తున్నాయి. కాగా ఈమేరకు ఫిక్సింగ్‌కు సంబంధించిన రహస్య ఫైళ్లు తమ దగ్గర ఉన్నాయని బిబిసి,బజ్‌ పీడ్‌ న్యూస్‌ వెల్లడించాయి.దీంతో గ్రాండ్‌ స్లామ్‌ విజేతలు కూడా ఉన్నారు.ప్రపంచ టెన్నిస్‌లో అత్యున్నత స్థాయిలో అవినీతి జరుగుతుందని బిబిసి, బజ్‌ ఫీడ్‌ పేర్కొంది.కాగా 2007 ఏటిపి ఏర్పాటు చేసిన విచారణ బృందం నివేదికలోని వివరాలు తమ దగ్గర ఉన్నాయని వెల్లడించాయి.2007లో జరిగిన ఒక మ్యాచ్‌లో 87వ ర్యాంకులో ఉన్న మార్టిన్‌ పనుల్లో ఆరుగురు చేతిలో నాలుగవ ర్యాంకులో ఉన్న నికోలో డావేడెంకో ఓటమి పాలైన మ్యాచ్‌ తాలూకా ఆధారాలు తమ వద్ద ఉన్నాయని పేర్కొన్నాయి. కాగా రష్యా,ఇటలీలలో బెట్టింగ్‌ మూఠాలున్నాయని, కోట్లాది రూపాయల బెట్టింగ్‌ జరిగిందని,కొన్ని మ్యాచ్‌లను ఫిక్సింగ్‌ చేసినట్లుగా భావిస్తున్నట్లు ఆ నివేదికలో వెల్లడించింది.అంతే కాదు 2008లో 28 మంది క్రీడాకారుల ప్రమేయంపై విచారణ జరిగినట్లు బిసిసి పేర్కొంది. టెన్నిస్‌లో 2009లో కొత్త అవినీతి వ్యతిరేక విభాగాన్ని ప్రవేశపెట్టాక, అంతకు ముందు సుమారు 16 మంది ఆటగాళ్లపై ఆరోపణలు వచ్చిన వారిపై చర్యలు తీసుకోలేదని వెల్లడించింది.అంతేకాదు గ్యాంబర్లు మేజర్‌ టోర్నమెంట్‌లో ఆటగాళ్లను టార్గెట్‌గా చేసుకునే వాళ్లని బజ్‌ ఫీడ్‌ వెల్లడించింది.ఆటగాళ్లు బసచేసిన హోటళ్లలో సంప్రదించేవారని,ఫిక్సింగ్‌ చేయడానికి లక్షలాది రూపాయలను ఆఫర్‌ చేసేవారని పేర్కొంది.కాగా టెన్నిస్‌ అవినీతిని అరికట్టడంలో ఎలాంటి అలసత్వం చూపలేదని టెన్నిస్‌ ఇంటిగ్రిటి యూనిట్‌(టిఐయు)అధికారులు చెబుతున్నారు.కాగా 2008లో అవినీతి వ్యతిరేక విభాగాన్ని ప్రవేశపెట్టాక అవినీతి విషయంలో చాలా కఠినంగా ఉన్నట్లు ఏటిపి చీఫ్‌ క్రిస్‌ కెర్మొడె పేర్కొన్నాడు.